Derbis (sportas)

Derbis (iš ) – dviejų, dažniausiai vietinių, sporto komandų varžybos, turinčios ilgą tarpusavio susitikimų istoriją, keliančios didelį ažiotažą, sutraukiančios daug sporto aistruolių ir žurnalistų dėmesio.

Termino „derbis“ kilmė nėra aiški. Viena iš versijų, jog pavadinimas kilęs nuo „The Derby“ žirgų lenktynių, pradėtų rengti 1780 m. Edvardo Smito Stenlio, 12-ojo Derbio erlo. Pradžioje derbiu vadintos visos didesnės sportinės varžybos. Pagal kitą teoriją pavadinimas kilo nuo Derbio miesto, kur pasak legendų vykusios labai chaotiškos ir nuožmios futbolo varžybos. Dar kita teorija sako, kad derbiu vadintos ne pačios varžybos, o žmonių minia. XX a. pr. Anglijoje didžiausią minią sutraukdavo kasmetinės Derbio žirgų lenktynės. Tuo tarpu futbolo varžybose tuo metu komandas palaikydavo tik namų sirgaliai, nes tuomet paprasti darbininkai neišgalėjo keliauti paskui savo komandą po šalį. Tačiau kuomet susitikdavo to paties miesto komandos, dalyvaudavo abiejų komandų sirgaliai, taigi, susirinkdavo didesnė minia, kildavo ažiotažas, konfliktai.

Dabar derbiu vadinamos įvairios intriguojančios komandų varžybos: dviejų to paties miesto komandų, kaimyninių šalių rinktinių varžybos, lyderiaujančių turnyro komandų varžybos, ilgą tarpusavio susitikimų istoriją turinčių komandų varžybos. Derbio metu neretai kyla incidentai, netgi riaušės, nes dažnai susiduria ne tik priešiškos komandos, bet ir priešiškos sirgalių kultūros, dažnai atstovaujančios skirtingas etnines grupes (pvz., ispaniškas FC Madrid prieš katalonų FC Barcelona, Škotija prieš Angliją), religines grupes, politinius priešus (Pietų Korėja prieš Šiaurės Korėją, Argentina prieš Angliją).

Žymūs derbiai 

Žymiausi nacionalinių futbolo rinktinių derbiai yra:
 Brazilija – Argentina („Pietų Amerikos mūšis“)
 Italija – Brazilija („Pasaulinis derbis“)
 Prancūzija – Italija
 Anglija – Vokietija
 Škotija – Anglija
 Airija – Anglija
 Portugalija – Ispanija („Iberijos derbis“)
 Argentina – Urugvajus („La Platos klasika“)
 Alžyras – Egiptas
 Šiaurės Korėja – Pietų Korėja
 Meksika – JAV
 Argentina – Anglija
 Turkija – Graikija
 Serbija – Kroatija
 Salvadoras – Hondūras („Futbolo karas“)
 Nyderlandai – Belgija

Žymūs futbolo komandų derbiai yra:
 Real Madrid CF – FC Barcelona (El Clásico, Ispanija)
Miuncheno "Bayern" - Dortmundo "Borussia" (Der Klassiker, Vokietija)
 Everton FC – Liverpool FC (Mersisaido derbis, Anglija)
 Chelsea – Arsenal FC (Anglija)
 Manchester United – Chelsea (Anglija)
 FK Partizan – FK Crvena Zvezda (Serbija)
 Ajax – Feyenoord (Nyderlandai)
 Internazionale – AC Milan (Italija)
 Juventus – Internazionale (Italija)
 Olympiacos – Panathinaikos (Graikija)
 Boca Juniors – River Plate (Argentina)
 Peñarol – Nacional (Urugvajus)
 Club América – Guadalajara (Meksika)
 Maskvos Spartakas – Kijevo Dinamo (Tarybinio futbolo derbis, buv. TSRS)

Lietuvoje didžiausias derbis yra krepšinio varžybos tarp „Lietuvos Ryto“ ir Kauno „Žalgirio“. TSRS laikais didelio ažiotažo sulaukdavo varžybos tarp „Žalgirio“ ir CSKA. Futbole tradicinis derbis vykdavo tarp FBK Kauno ir Vilniaus „Žalgirio“.

Futbolo sirgalių kultūra
Sporto terminologija